Edward Kennedy

Edward Moore "Ted" Kennedy (Boston, Massachusetts, Estatu Batuak, 1932ko otsailaren 22a - Hyannis Port, Massachusetts, 2009ko abuztuaren 25aEdward Kennedy politikari beteranoa garuneko minbiziaz 77 urterekin hil da. Berria egunkaria) Alderdi Demokratako estatu batuar politikari bat izan zen. 1962tik hasi eta bere heriotza egunerarte Massachusetts estatuko senatari seniorra izan zen. Kennedy familiako senide nabarmenetakoa ere izan zen. Bere anaiak ziren John Kennedy estatu batuar presidente-ohia eta New Yorkeko Robert Kennedy senataria erailak izan ziren. 2008ko maiatzaren 17 garuneko tumore baten ondorioz Massachusettsko ospitalean sartu zuten. Egun batzuk geroago ebakuntza bat egin zioten eta 2008ko azaroaren 17an bere senatari eginbeharretara itzuli zenSen. Edward Kennedy undergoes surgery for brain tumor. Daily News egunkaria.

 Familia eta gaztaroa 

Edward Kennedy politikaria Joseph Kennedy eta Rose Fitzgerald Kennedy senar-emazteen bederatzi seme-alaba guztietan gazteena zen. 1950an Harvard Unibertsitatean sartu zen. 1951ko maiatzean espainiar hizkuntzako ikasturte amaierako azterketa batean kopiatzen aurkitu izanagatik Harvardeko Unibertsitatik bi urtetarako kaleratu zuten. Beranduago Kennedy gaztea Estatu Batuetako Armadan sartu zen, han bi urtez egon eta Parisen egokitu zuten. Berriz ere Estatu Batuetara itzuli eta ondoren Harvarde Unibertsitatean beronartu zuten, 1956ko ekainean graduatu zelarik. Bien bitartean zuzenbide eskolan ere ikasten egona zen, John bere anaiaren 1858ko Senaturako Kanpaina ere berak zuzendu zuelarik.

 Ibilbide politikoa 

1969an Massachusetts estatuko aulkiarengatik lehiatu eta bere lehendabiziko kargu politikoa bereganatzea lortu zuenean Edwardek bere ibilbide politikoari hasiera eman zion. 1963an bere eserlekua bereganatu eta handik gutxira Dallas hirian bere anaia zen John Kennedy presidentearen hilketa suertatu zen. 1968an bere beste anaia zen Robert Kennedy New Yorkeko senataria, Estatu Batuetako presidentziarako kanpaina burutzen ari zelarik Los Angeles hirian erail zuten.


Kennedy familiaren ordezkari nagusi gisa, Ted Kennedy politikariak 1968ko ekainean New Yorkeko San Patrizio katedralean eginiriko Bobby Kennedyren aldeko hileta-elizkizunaren buru izan zen. 1969an Chappaquiddick udalerrian (Massachusetts) Ted Kennedyk auto istripu bat jasan zuen, bere autoa igarotzen ari zen zubitik atera baitzen. Berekin bat autoan zihoan Mary Jo Kopechne emakumea han bertan hil zen. Autoaren gidaria zenez, Edward Kennedyk istripuaren lekutik ihes egiteaz bere burua erruduntzat deklaratu zuen, honengatik bi hilabeteko gartzela zigorrarera kondenatu zuten, halere delitu honen arintasuna zela eta, zigorra ez zen betearazi edo exekutatuAddress to the People of Massachusetts on Chappaquiddick. Hala eta guztiz, bere irudia zeharo kaltetuta gelditu zen, Estatu Batuetako Presidentea bilakatzeko bere aukera guztiak zapuztuak izan zirelarikConflicted ambitions, then, Chappaquiddick. 2009-8-26. Jenna Russell. 2009-2-17. The Boston Globe. 1980an Alderdi Demokrataren presidentziarako hautagai gisa aurkeztu eta garai hartan presidentea zen Jimmy Carterrek garaitu zuen, azken hau bere berrautaketa saiatzen ari zelarik. Ordudanik aurrera eta bere heriotza arteraino Massachusettseko Senatari gisara lanean jardun eta Estatu Batuetako Kongresuan paper esanguratsua izan zuen. Ehun urtetik gorako adina zuen Rose bere amaren 1995eko heriotzaren ondoren, Ted Kennedy jatorri katoliko-irlandarra zuen estatubatuar familiaren patriarka izatera igaro zen.


2008ko maiatzaren 17an garun jarioa jasan zuenaren sintomekin Cape Cod udalerriko (Massachusetts) ospitalean sartu zuten. Bi egun geroago, Ted Kennedyk garun tumore gaiztoa zuela berri eman zenEEBBko Edward Kennedyk garuneko tumorea du AFP. 2007ko maiatzaren 20a.

2008ko ekainaren 1ean senatariak Duke Unibertsitateko Mediku Zentruan ebakuntza izan, eta tratamenduak eta kimioterapia jasotzen hasi zen.

Ted Kennedy 2009ko abuztuaren 25an garuneko tumore baten ondorioz Hyannis Port udalerriko (Massachusetts) bere etxean zendu zen.

 Erreferentziak 

 Kanpo loturak 

  Biografia Ofiziala
  Bulegoa zuzenean

Kategoria:Ameriketako Estatu Batuetako Alderdi Demokratako politikariak
Kategoria:Irlandar estatubatuarrak
Kategoria:Bostondarrak
Kategoria:Minbiziak hildakoak
Kategoria:Harvard Unibertsitateko ikasleak
Kategoria:Kennedy familia